Ganzhi

Ganzhi () merupakan sistem kitaran 60 kombinasi dua kitaran asas, iaitu 10 Batang Samawi (; tiāngān) dan 12 Dahan Duniawi (; dìzhī). Kitaran ini secara tradisionalnya digunakan sebagai kaedah menanda hari dan tahun, bukan sahaja di China, bahkan juga di negara Asia Timur yang lain seperti Jepun, Korea, dan Vietnam. Ganzhi juga berperanan penting dalam astrologi Cina.

Am
Kitaran ini digunakan di China sejak alaf kedua SM (seperti yang terdapat pada tulang ramalan zaman Dinasti Shang) sebagai kaedah menamakan hari (seperti mana kita namakan hari-hari dalam seminggu sebagai Ahad, Isnin dsb.) Penggunaan kitaran ini untuk menanda hari diakui sepanjang zaman Dinasti Zhou. Contohnya, kebanyakan masukan dalam Sejarah Musim Bunga dan Musim Luruh menggunakan sistem ini. Penggunaannya untuk menanda tahun adalah lebih baru, dan menjadi meluas pada Dinasti Han Barat (202 SM- 8 M), mungkin bermula sejak akhir Zaman Negeri-Negeri Berperang. Tahun 1984 memulakan kitaran kini, diikuti tahun 2044 yang akan melancarkan kitaran seterusnya.

Kitaran
Peringatan: aksara-aksara Cina bagi unsur-unsur dan bintang-bintang haiwan dalam jadual ini merupakan aksara khusus untuk astrologi, bukannya aksara-aksara yang biasa digunakan dalam penulisan am.

Kitaran 60 tahun ini mula-mula digunakan untuk menanda hari ketika Dinasti Shang, dan kemudian turut digunakan untuk menanda tahun dan bulan.

Contohnya, tahun 2008 adalah tahun ke-25 dalam kitaran 60 tahun yang ke-78, iaitu tahun wùzǐ (), atau tahun Tikus Tanah Yang. Oleh itu, tahun seterusnya iaitu tahun 2009 adalah tahun ke-26 dalam kitaran ke-78, iaitu tahun jǐchǒu (), atau tahun Lembu Tanah Yin.

Penamaan bulan dan hari secara tradisi ini kini jarang diamalkan, namun masih terpapar dalam kalendar dan almanak Cina.

Kaitan dengan kalendar barat
Berikut ialah kitaran ganzhi yang dipadankan dengan kalendar Barat untuk tahun-tahun 1804 - 2043, atau empat kitaran penuh 60 tahun.

1804 - 1923

1924 - 2043

Astrologi Cina
Kalendar Cina